ගිනි ගැනීමට ලක් වූ එම්.ටී. නිව් ඩයමන්ඩ් නෞකාවේ එංජින් කාමරයෙන් සහ නෞකාව ඇතුළතින් ලබාගත් ඉන්ධන සාම්පල අද රජයේ රස පරීක්ෂක වෙත භාර දීමට නියමිතව තිබෙනවා.සමුද්‍රීය පරිසර ආරක්ෂණ අධිකාරියේ සාමාන්‍යාධිකාරි ආචාර්ය ටර්නි ප්‍රදීප් කුමාර සඳහන් කළේ එම සාම්පල ලබාගත් කණ්ඩායම අද කොළඹට ලඟා වීමට නියමිත බවයි.කොළඹ මහේස්ත්‍රාත් අධිකරණය ලබාදුන් නියෝගයකට අනුව නෞකාවට ඊයේ ඇතුළු වූ මෙම පිරිස අදාල සාම්පල ලබා ගැනීම සිදු කරනු ලැබුවා.